Д О Г О В О Р 
Днес ....................2025, между

“Би Ес Ей” ООД, ЕИК: 202317713, ДДС N BG202317713, със седалище и адрес на управление: гр. Варна, ж.к. „Свети Никола, ул. Арх. Стефан Колчев 19“ представлявано от Мартин Панов – Управител, като собственик и стопанин на средство за подслон клас „хотел“ , категория „4 звезди“,  представляващо  хотелски  комплекс (хотел )BSA Холидей Парк , находящ се в к.к. „Златни пясъци“ наричан по-нататък накратко  ХОТЕЛ , от една страна

И
........................................., ЕИК ......................... ; ДДС №............................,  със седалище и адрес на управление................................................., представлявано от ................................................................наричан/а по-нататък накратко ТУРОПЕРАТОР от друга страна, беше подписан настоящия договор за сезон ЛЯТО’2026 г. 
I. ПРЕДМЕТ НА ДОГОВОРА
1.1. ХОТЕЛА продава, а  ТУРОПЕРАТОРЪТ купува  пакет  основни и допълнителни туристически услуги по цени и условия, подробно описани в Приложение 1 , неразделна част от настоящия договор.

1.2. ТУРОПЕРАТОРЪТ оформя самостоятелно крайната “пакетна цена” на туристическия продукт предоставян в Холидей Парк за своя сметка и го предлага на пазарите , на които работи.

II. ПРАВА И ЗАДЪЛЖЕНИЯ НА  ХОТЕЛА 
2.1. ХОТЕЛА предоставя при  сключване на настоящия договор копие на категоризацията на хотела и заведенията за хранене,  в които се предоставя пакета основни  и допълнителни услуги, описани в Приложение 1. 

2.2. ХОТЕЛА предоставя копие на застраховка за професионална отговорност ( отговорност на хотелиера и ресторантьора) валидна към момента на сключване на договора, както и при сключване на нова застраховка или за продължаване на съществуващата.

2.3. Да предостави на ТУРОПЕРАТОРА пълно описание на предлаганите услуги в хотела.

2.4. ХОТЕЛА осигурява настаняването на клиентите на ТУРОПЕРАТОРА в договорената база на хотел BSA „Холидей Парк” и предоставянето на договорените основни и допълнителни услуги в съответствие с Приложенията на настоящия договор.

2.5. ХОТЕЛА  има право да организира и предлага  други  допълнителни мероприятия и услуги, различни от тези описани в Приложение 1,  вместо представителите на ТУРОПЕРАТОРА по  изрично  споразумение между двете страни.

2.6. Да предоставя на туристите  услуги, съответстващи на  категорията на договорираното средство за подслон.
2.7. ХОТЕЛА има право да промени калкулацията на цената по предварително изпратена резервация, в случай че получи промяна по някое от следните реквизити: дати на престой, брой хора, тип помещение или при замяна на имена.
III. ПРАВА И ЗАДЪЛЖЕНИЯ НА ТУРОПЕРАТОРА
3.1.ТУРОПЕРАТОРА предоставя на  ХОТЕЛА при подписване на договора копие от лиценза за Туроператор и валидна застраховка „Отговорност на туроператора“ , както и при сключване на нова застраховка или за продължаване на съществуващата.

            3.2. ТУРОПЕРАТОРА информира своевременно ХОТЕЛА за промени в статута на фирмата и лицата, които я представляват.

           3.3. ТУРОПЕРАТОРА предоставя на ХОТЕЛА копие от коректурата на текста с описание на хотела за съгласуване и промени преди окончателно излизане от печат на брошурата / диплянката на ТУРОПЕРАТОРА.
            3.4.ТУРОПЕРАТОРА издава на туристите ваучер от свое име с точно попълнени реквизити за вида на предоставяните услуги и периода,  в който се предоставят .

  3.5.ТУРОПЕРАТОРА подава резервации и прави промени и анулации съгласно сроковете, упоменати в Приложение 1.

  3.6.ТУРОПЕРАТОРА предоставя на ХОТЕЛА руминг-листи и/или графици за пристигания, уточняващи настаняването по брой, вид стаи и туристически услуги не по-късно от 7 дни преди пристигането на туристите.


  3.7.При предсрочно отпътуване на туристи по причини независещи от ХОТЕЛА ,  ТУРОПЕРАТОРА заплаща пълния размер на услугите, включени във ваучера, с изключение на извънредни случаи  (смърт).

IV. ЦЕНИ И РАЗПЛАЩАНИЯ
4.1 Цените на основните и допълнителни услуги са определени в Приложение 1.

4.2 Всички допълнителни намаления и специални оферти, извън условията на настоящия договор и несъгласувани с хотела,  но включени в “пакетна цена” предлагана от ТУРОПЕРАТОРА са за негова сметка . 
4.3 ТУРОПЕРАТОРЪТ заплаща авансово в размер 100% от сумата по резервацията преди датата на пристигане, и не по-късно от един ден преди настаняване на гостите.
4.4 ХОТЕЛА има право да откаже настаняване по резервации, за които авансовите вноски не са получени в срок.
4.5 В  5 (пет)  дневен срок след настаняването на гостите ХОТЕЛА издава данъчен докумнент (фактура, дебитно или кредитно известие) с приложени към него ваучер опис,  подписан от ХОТЕЛА втори екземпляр от ваучерите, издадени от ТУРОПЕРАТОРА и справка за настаняването от хотелския регистър.

4.6 Ако през съответен месец има повече от 1(едно) настаняване, ХОТЕЛА предоставя на ТУРОПЕРАТОРА рекапитулация на пристиганията, извършените плащания или дължими такива, най-късно до 7-мо число на следващия месец.

4.7 До 7 дни след последното настаняване (но не по-късно от 31.10.2026г.) страните уреждат окончателно финансовите си взаимоотношения за сезона, в т.ч. комисионни, неустойки и рекламации, като:  

- ХОТЕЛА  изготвя и изпраща на ТУРОПЕРАТОРА окончателен баланс на настаняванията и плащанията

- ТУРОПЕРАТОРА  потвърждава баланса или ако има корекции уточнява същите в 7 ( седем ) дневен срок;

- ТУРОПЕРАТОРА превежда уточнената дължима сума по окончателния баланс в тридневен срок от потвърждаването  му  от двете страни. 

В случай, че след тази дата ТУРОПЕРАТОРА има неизплатени задължения, за всеки ден от просрочието до окончателното им уреждане ТУРОПЕРАТОРЪТ дължи на  ХОТЕЛА  обезщетение в размер на законната лихва.

4.8 Всички разплащания по този договор се извършват по банков път по следните банкови сметки на ХОТЕЛА :
БАНКА:
Fibank

BIC/Swift:
FINVBGSF

IBAN в EURO:
BG08FINV91501017294951

IBAN в ЛЕВА:
BG33FINV91501017253664
Всички банкови такси по превода са за сметка на ТУРОПЕРАТОРА. 
V. РЕКЛАМАЦИИ И СПОРОВЕ
5.1. ХОТЕЛА  се задължава да предоставя  услуги , отговарящи на класа и категорията на средството  за  подслон . Страните по договора се задължават да уреждат на място и по време на престоя на туристите всички постъпили оплаквания и рекламации. В случай, че рекламацията се предяви след завръщането на туриста, ТУРОПЕРАТОРА се задължава  да я предостави на  ХОТЕЛА  за писмено становище.
5.2. В случаите на непостигнато съгласие се изготвя констативен протокол, в които се договарят условията на приемане на рекламации и поемането на компенсации. Всички рекламации, без наличието на двустранно подписан протокол, се считат за недействителни и остават без последствия.
5.3. Щети, нанесени върху имуществото на хотела, се заплащат на място от туриста. В случай, че туристът откаже или няма възможност да заплати щетата, ТУРОПЕРАТОРА се задължава да заплати щетата , като запазва правото си да я търси  от  туриста. .
5.4. В случаите на нанесени имуществени щети на хотела, неспазване на вътрешния ред и нарушаване спокойствието на почиващите, ХОТЕЛА има право  да прекрати престоя на нарушителите в хотела, като ТУРОПЕРАТОРА има ангажимент  за преместването на същия в друг хотел за своя сметка. 
5.5. ТУРОПЕРАТОРЪТ няма право да възстановява суми на туристи за сметка на ХОТЕЛА , без изрично писмено потвърждение от  ХОТЕЛА .
VI.САНКЦИИ И НЕУСТОЙКИ

6.При неспазване сроковете и условията по разплащане , както и останалите задължения по договора от страна на ТУРОПЕРАТОРА,  ХОТЕЛА има  право  да откаже / преустанови /  предоставянето на договорените туристически услуги и едностранно да прекрати договора, без санкции и неустойки.

VII.ФОРСМАЖОРНИ ОБСТОЯТЕЛСТВА

7.Страните по настоящия договор няма да носят отговорност за неизпълнение на договорените клаузи, причинено от природни бедствия, военни действия, безредици и други, които са извън техния ефективен контрол.

Вредите от неизпълнени клаузи по договора, дължащи се на форсмажорни обстоятелства, се понасят от всяка една от страните по настоящия договор, за която е настъпил вредоносния резултат или по допълнителна договореност.

VIII. АРБИТРАЖ
8.1.Всички спорни въпроси, възникнали между страните при неизпълнение на договора, ще се решават чрез преговори до окончателното постигане на споразумение.

8.2.При невъзможност да се постигне съгласие, всички спорове се отнасят до компетентния български съд.

8.3.За неуредените в договора въпроси се прилагат разпоредбите на българското законодателство.

IX. ЗАЩИТА НА ЛИЧНИТЕ ДАННИ

9.1. Туроператорът предоставя на ХОТЕЛА лични данни на клиенти, които се ползват от услугите, предмет на този договор. Тези лични данни могат да бъдат следните: имена, идентификационен номер, данни за месторождение и адрес, онлайн идентификатор или един или повече признаци, специфични за физическа идентичност на дадено физическо лице по повд на услугата , която лицето ще ползва в хотела.  

9.2. Предоставянето на лични данни на потребители (клиенти) от страна на Туроператора, е само и единствено за целите на предоставяне на услугите – предмет на настоящия Договор, а именно – хотелско настаняване и други услуги, предлагани от ХОТЕЛА.

9.3. Туроператорът предоставя на ХОТЕЛА лични данни на клиенти, независимо от това дали същите са дали изрично  съгласие данните им да бъдат предоставени на ХОТЕЛА, поради това ,че същите са необходимо условие за предоставяне на услугата от ХОТЕЛА. 

9.4. ХОТЕЛА е самостоятелен администратор на лични данни, като същият обработва предоставените лични данни според действащото законодателство в Република България и Европейския съюз.

9.5. ХОТЕЛА обработва предоставените лични данни на клиенти на Туроператора само и единствено за целите на предоставяне на услугите, предмет на настоящия Договор. Отделно от предоставените от ТУРОПЕРАТОРА лични данни, ХОТЕЛЪТ събира и обработва лични данни на клиентите, идентични или различни от предоставените му от ТУРОПЕРАТОРА, свързани с изпълнение на неговите задължения като администратор на лични данни съгласно  действащото законодателство в Република България и Европейския съюз.

9.6. ХОТЕЛА осигурява всички необходими технически и организационни мерки за сигурността на обработката на предоставените от ТУРОПЕРАТОРА лични данни и тяхната защита. 

9.7. ХОТЕЛА осигурява възможност за субектите на предоставените данни да получат достъп, да коригират, да изтрият, да ограничат обработването, да поискат пренасяне на данните, да отправят възражение срещу обработването и др., в сроковете на съхранение на данните и съобразно действащото законодателство. Всяко от изброените в предходното изречение права, ХОТЕЛА следва да предостави по искане на Туроператора и/или директно на субекта на данните, за които се отнася искането. 

9.8. ХОТЕЛА осигурява пълна информация на субектите на предоставените лични данни  от ТУРОПЕРАТОРА,  по отношение на обработването и съхраняването, включително, но не само относно данните, които ги идентифицират, координати за връзка с длъжностното лице по защита на данните (ако има такова), целите на обработването, категориите лични данни, подлежащи на обработка и др.

9.9. ХОТЕЛА няма да предоставя личните данни на трети лица различни от лицата, на които  по закон / Закон за туризма и поднормативните му актове, Закон за гражданската регистрация, НК и НПК / и във връзка с изпълнение на договорните си задължения  е задължен да ги предоставя. 

X. ЗАКЛЮЧИТЕЛНИ РАЗПОРЕДБИ

            10.1.Всички съобщения между страните следва да бъдат в писмена форма и отправени на посочените по-долу  координати и лица за контакт. Писмената форма се счита за спазена и при отправяне на съобщението с препоръчана писмовна пратка, както и по факс или електронна поща по начин, който удостоверява получаването на съобщението от адресата.
За  ХОТЕЛА : 

адрес: к.к. „Златни пясъци“
e-mail: office@holidayparkhotel.bg
Лице за контакт: Евелина Григорова: +359 876 00 49 60
За ТУРОПЕРАТОРА:  

адрес : 
Тел : 
е-mail: 
Лице за контакт:  
          10.2.Настоящият договор се сключва за сезон  2026 г. за настанявания в периода от 10.04.2026 г.  до 04.10.2026 г.  и влиза в сила след датата на окончателно уреждане на финансовите ангажименти на ТУРОПЕРАТОРА към ХОТЕЛА  за предходния сезон 2025 г.
        Настоящият договор е написан на български език в два еднообразни екземпляра, по един за всяка страна .
	ЗА  ХОТЕЛА :
	ЗА ТУРОПЕРАТОРА:

	………………………………………….
	        ………………………………………….

